Brandenburger Gold Coast

De Brandenburger Gold Coast, later Prussian Gold Coast, na e be a colony of Brandenburg-Prussia, later de Kingdom of Prussia, for de Gold Coast. Na de Brandenburg colony exist from 1682 to 1701, after wich na ecam be a Prussian colony from 1701 to 1721. Insyd 1721, na King Frederick William I of Prussia sell am for 7,200 ducats den 12 slaves to de Dutch West India Company.

 Brandenburger Gold Coast 

Insyd May 1682, na de German colonization of Africa begin wen de newly founded Brandenburg African Company (BAC, insyd German Brandenburgisch-Afrikanische Compagnie), a company wey administer de colony, wich na e be granted a royal charter by Frederick William, Elector of Brandenburg (core of de later Kingdom of Prussia), dem establish a small West African colony wey dey consist of two Gold Coast settlements on de Gulf of Guinea, around Cape Three Points insyd present Ghana:

 Groß Friedrichsburg, dem sanso call Hollandia,Accada and Hollandia: p.252. New Cambridge Modern History Atlas, H.C. Darby and Harold Fullard now Pokesu: (1682–1717), wich cam be de capital
 Fort Dorothea, dem sanso call Accada, now Akwida: (April 1684 – 1687, 1698–1711, April 1712 – 1717), wich from 1687–1698 den 1711–April 1712 na de Dutch occupy

 Governors during de Brandenburger era 

 May 1682 – 1683 – Philip Peterson Blonck
 1683–1684 – Nathaniel Dillinger
 1684–1686 – Karl Konstantin von Schnitter
 1686–1691 – Johann Niemann

 Prussian Gold Coast 

On 15 January 1701, na dem rename small colony Prussian Gold Coast Settlements, insyd connection plus de founding of de Kingdom of Prussia, wich na e formally take place three days later, wen Frederick III, Elector of Brandenburg den Duke of Prussia, he crown einself King insyd Prussia (after wich he cam be known as Frederick I of Prussia).

From 1711 to April 1712, na de Dutch occupy Fort Dorothea. Insyd 1717, na de Prussian Gold Coast colony be physically abandoned by Prussia; from then til 1724, John Konny (insyd Dutch Jan Conny) dem occupy Groß Friedrichsburg, despite de sale of de colony to de Dutch insyd 1721.

 Governors during de Prussian era 

 1701–1704 – Adriaan Grobbe
 1704–1706 – Johann Münz
 1706–1709 – Heinrich Lamy
 1709–1710 – Frans de Lange
 1710–1716 – Nicholas Dubois
 1716–1717 – Anton Günther van der Menden

 Ambitions of de colony 

Na Prussia be de last major European power, den first German state, make e enter transatlantic trade. Na dem relatively isolate am from major European trade hubs for de time, so na de incentive wey exist make dem enter transatlantic trade den fortify de Prussian economy.

Na dem found de colony for chaw reasons, mainly: for Prussia make e increase ein gold reserves, to supply slaves give Prussia ein entry insyd de human cargo trade, den make dem engage insyd gum arabic den ostrich feathers trade. Yet shortly after ein founding, na dem soon realize say de greatest profits only fi be made from human cargo trade as na gold eventually run scarce insyd de area, so na de focus of de colony be put almost exclusively for trading slaves.

Na Prussia sanso lease part of de island Saint Thomas insyd de Caribbean (present-day part of de U.S. Virgin Islands) from de Kingdom of Denmark as a colony to wich na e fi transport slaves, den thus na dem born a transatlantic trade between de Prussian Gold Coast den de Caribbean.

 Sale to de Dutch 

Under King Frederick William I, insyd 1721, after 39 years of administration, na de Kingdom of Prussia sell de remaining rights to de colony to de Dutch, wey dem rename am Hollandia, as part of dema larger Dutch Gold Coast colony. Na de king get no personal ties to de colony wey na he see am as a drain for ein kingdom ein resources. By dis time na de Brandenburg African Company loose all buh one of ein ships for de colony secof Dutch den French plundering, den competition primarily plus a growing Dutch presence insyd de area lower Prussian revenues. Na Prussia ein slave output be, for ein peak, less dan a quarter of de United Netherlands'. Na resources wey dey go into de colony be restricted as de colony near ein end.

 References 

 External links 

 Grossfriedrichsburg.de – (mostly in German language).
Grossfriedrichsburg, a German colony in Ghana? (short documentary video)

Category:States den territories dem establish insyd 1682
Category:States den territories dem disestablish insyd 1721
Category:German colonisation insyd Africa
Category:17th century insyd Ghana
Category:18th century insyd Ghana
Category:Former colonies insyd Africa
Category:Former German colonies
Category:Brandenburg-Prussia
Category:Chartered companies
Category:History of West Africa
Category:1682 establishments insyd Africa
Category:1721 disestablishments insyd Africa
Category:1682 establishments insyd de Holy Roman Empire
Category:1720s disestablishments insyd Prussia
Category:Frederick William I of Prussia